paragraph_text: STOL (eng. Short Take-Off and Landing) je pojam koji označava zrakoplove koji za uzlijetanje i slijetanje koriste kratke uzletno-sletne staze. Po NATO definiciji STOL je sposobnost zrakoplova da se nakon preleta 15-metarske prepreke pri slijetanju zaustavi do 450 m i obratno, da nakon uzlijetanja do dužine 450 m preleti prepreku od 15 m.<ref> Mnogi STOL zrakoplovi predviđeni su za slijetanje na za to nepripremljene terene, dok su neki, kao npr., de Havilland Dash-7 dizajnirani za korištenje priređenih pista. STOL karakteristike imaju uglavnom zrakoplovi koji imaju podvozje s repnim kotačem iako i nekoliko zrakoplova s podvozjem tipa tricikl posjeduju ove karakteristike (Cessna 208, Yak-40, Peterson 260SE).